Diari Oficial de la Generalitat Valenciana


Sumari del DOGV 6537, del 07-06-2011 (2011/6474)

Notificació del laude emés per la Junta Arbitral de Transports de València. Expedient número V-452/2010.
--------------------------------------------------------------------------------------------------------

### Dades del document

Número de DOGV
:   6537

Data del DOGV
:   07-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6474


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-452/2010. [2011/6474]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Carpintería Llecan, SL, que s'ha dictat laude en l'expedient de referència i ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal: president: Ramón Escrig Moreno. Vocals: Anna Caballero Costa. Carlos Virosque Verdú, que excusa la seua assistència. Secretària-vocal: Amparo Peris Catalá. Parts: reclamant: Insular de Llevant, SL, representada per José Salvador Galiana García. Reclamat: Carpintería Llecan, SL, que no compareix a l'acte de la vista.  
A València, 11 d'abril de 2011, a les 17.55 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-452/2010, i es procedix a la realització de la vista oral respecte de la reclamació següent: impagament de ports. Incompareixença de la reclamada.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a la vista per al dia 11.04.2011 per mitjà d'un escrit rebut el 25.03.2011 per Luis Lledó Candela (gerent), segons està acreditat amb l'avís de recepció expedit pel servici de Correus i que consta en l'expedient.  
  
Concedida la paraula a la reclamant deixa basada la seua reclamació en els següents  
Antecedents de fet  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos servicis de transport tal com estan ressenyats en la factura expedida per al seu cobrament. Esta factura, a la qual s'adjunten els albarans de recepció de les mercaderies, és la núm. 25.045 de data 31.07.2010 per un import de 808,01 euros. En no ser la factura mencionada atesa al seu venciment es van generar unes despeses bancàries de 9,53 euros.  
Realitzades diverses gestions de cobrament sense aconseguir-ho és per això que s'interposa la present demanda, i se sol·licita que, una vegada que siga reconegut el seu dret, es condemne la reclamada al pagament de la quantitat total de 817,54 euros.  
Davant de la incompareixença de la demandada es va donar per conclosa la vista.  
S'apliquen els següents:  
Fonaments jurídics  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/1990).  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat".  
  
3. Donada l'absència del vocal representant de les Empreses Carregadores, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa: "la inassistència de qualsevol dels membres de la Junta, a excepció del president, no impedirà que es dicte el laude".  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Insular de Llevant, SA, representat per José Salvador Galiana García contra Carpintería Llecan, SL, ja que dels fets relatats, dels documents probatoris i de les declaracions efectuades s'establix, que havent-se realitzat els transports reclamats dins de les condicions contractuals convingudes ha de ser abonat el seu import.   
Per tot això, Carpintería Llecan, SL, haurà d'abonar a Insular de Llevant, SA, la quantitat de huit-cents dèsset euros amb cinquanta-quatre cèntims (817,54 €).  
Contra este laude es pot exercitar l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude es podrà sol·licitar a esta Junta Arbitral la seua correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat Mercantil de València, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 30 de maig de 2011.- El president de la Junta Arbitral de Transports de València: Ramón Escrig Moreno.